Neljapäevases saates "Ilmakaar" kõlavad kevadele pühendatud raagad India päritolu sitarimängija ja helilooja Baluji Shrivastavi esituses. Saade on eetris 15. aprillil kell 20.15.
#000004
Raagad kui India klassikalise muusika vormid seostuvad tihti erinevate aastaaegade, päevaaegade või meeleoludega. India kalendrikevad kestab veebruarist aprillini ja selle tulekut tähistab kunstide ja muusika jumalanna Saraswati'le pühendatud festival Vasant Panchami. Suurbritannia kõrgeima autasu, Briti impeeriumi ordeniga pärjatud muusik Baluji Shrivastav on oma uusimale, 26. märtsil ilmunud albumile "Voice of Flowers" koondanud hoolikalt tehtud valiku raagasid, mis on seotud kevadega kui tärkamise ja õitsemise ajaga. Teda saadab Sukhvinder Singh tabladel.
#000005
Baluji Shrivastav (1959) on kirjutanud muusikat filmile ja televisioonile, urdukeelse ooperi ja teisigi pikemaid heliteoseid, näiteks palju tähelepanu pälvinud süidi "Hindu Londonis". Varases nooruses kaotas ta silmanägemise, kuid on ometi jõudnud maailma tippu ja mängib lisaks sitarile teisigi India traditsiooniiisi instrumente. Ta on käinud esinemas ka Eestis.
#000006
Kõlavad maailmamuusika kontserdid ja albumid.
#000014
Klassikaraadio tähistas rahvusvahelist muusikapäeva muusikaviktoriiniga juba kümnendat korda. Tänavu oli osalejaid rekordarv, viktoriini lahendas rohkem kui 4000 muusikasõpra. Koostöös Raadio 4-ga sai juba neljandat korda osaleda ka vene keeles.
#000015
Avalik debatt Eesti muusikahariduse väljakutsetest
#000020